**DĖL LEIDIMO ĮREGISTRUOTI BUVEINĘ**

2022 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į steigiamos asociacijos „Sartai mano kraštas“ 2022 m. sausio 27 d. prašymą, Rokiškio rajono savivaldybės taryba n u s p r e n d ž i a:

1. Leisti steigiamai asociacijai „Sartai mano kraštas“ įregistruoti asociacijos buveinę Rokiškio rajono savivaldybei nuosavybės teise priklausančiame pastate adresu: Sartų g. 19, Kriaunų k. Rokiškio r. Pastato unikalus Nr. 4400-0110-2429.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO ĮREGISTRUOTI BUVEINĘ“ AIŠKINAMASIS RAŠTAS**

**Sprendimo projekto tikslai ir uždaviniai.**

Sutikti, kad kuriama asociacija „Sartai mano kraštas“ įregistruotų buveinę adresu Sartų g. 19, Kriaunų k., Rokiškio r. sav.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas

 **Sprendimo projekto esmė.**

Rengiant dokumentus dėl asociacijos steigimo būtina nurodyti steigiamo juridinio asmens buveinės adresą. „Sartai mano kraštas“ 2022 m. sausio 27 d. pateikė prašymą, dėl leidimo registruoti buveinę Rokiškio rajono savivaldybei nuosavybės teise priklausančiame buvusios mokyklos pastate adresu Sartų g. 19, Kriaunų k., Rokiškio r. sav.

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi sprendimą dėl leidimo registruoti juridinio asmens buveinę savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono taryba, todėl jos kompetencija – leisti/neleisti įregistruoti asociacijos buveinę minėtu adresu.

**Laukiami rezultatai. N**ebus kliūčių dėl asociacijos įsteigimo.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė